Yhdysvaltojen presidentti Donald Trump aikoo tänään allekirjoittaa asetuksen, joka irrottaa Yhdysvallat Tyynenmeren maiden kanssa solmitusta vapaakauppasopimuksesta (TPP).

Yhdysvaltojen presidentti Donald Trump aikoo allekirjoittaa sopimuksesta irrottavan asetuksen tänään. EPA/AOP

Asiasta kertoi uutiskanava CNN.

Toissa vuonna allekirjoitettu sopimus ei ole tullut voimaan. Donald Trump vaati Yhdysvaltojen irtaantumista sopimuksesta vaalikampanjassaan ja luonnehti sitä " työpaikkojen tappajaksi " ja Yhdysvaltojen etujen " raiskaukseksi " .

TPP-sopimuksen alkuperäinen tavoite on ollut padota Kiinan taloudellisen vaikutusvallan kasvua. Sen ovat allekirjoittaneet Yhdysvaltojen lisäksi 11 Tyynenmeren valtiota.

Trump vaati kampanjassaan myös Yhdysvaltojen vetäytymistä Pohjois-Amerikan maat kattavasta vapaakauppasopimus Naftasta.